پەیامنێر ئاژانس شەفەق نيوز وت: نرخ فرووشتن یەک مسقاڵ تەڵای خەلیجی و تورکی و ئەوروپی لە بازاڕەیل بڕ فرووشتن لە جادەی نەهر بەغدای پایتەخت رەسیە 382 هەزار دینار، و نرخ سەنینی رەسیە 378 هەزار دینار.
پەیامنێر ئاژانسمان وتیش: نرخ فرووشتن یەک مسقاڵ عەیار 21 لە تەڵای عراقی داوەزین توومار کرد لەپای 352 هەزار دینار، و نرخ سەنینی رەسیە 348 هەزار دینار.
لەباوەت نرخ تەڵا لە دوکان زەرەنگەریل، نرخ فرووشتن یەک مسقاڵ تەڵای خەلیجی عەیار 21 هالە ناونی 380 هەزار دینار و 390 هەزار دینار، و نرخ فرووشتن یەک مسقاڵ تەڵای عراقی ها ناونی 350 هەزار دینار و 360 هەزار دینار.
نرخ تەڵا لە هەولێر داوەزین لە بازاڕەیل توومار کرد، ک نرخ فرووشتن یەک مسقاڵ لە تەڵای عەیار 24 رەسیە 445 ، و یەک مسقاڵ تەڵای عەیار 21 رەسیە 391 هەزار و نرخ فروشتن یەک مسقاڵ تەڵای عەیار 18 رەسیە 330 هەزار دینار.
